У большасці ўстаноў адукацыі раёна зараз дзейнічаюць лагеры з дзённым знаходжаннем, дзе з задавальненнем бавяць час хлопчыкі і дзяўчынкі. У прыватнасці, у Стараюрковіцкім вучэбна-педагагічным комплексе дзіцячы сад-сярэдняя школа аздараўліваюцца 25 вучняў пачатковых класаў. Для іх створаны ўсе ўмовы для паўнацэннага адпачынку і паляпшэння самаадчування. У гэтым, уласна кажучы, мы ўпэўніліся ўвачавідкі, калі наведаліся туды разам з вядучым спецыялістам па аздараўленні і санаторна-курортным лячэнні па Любанскім раёне Людмілай Статкевіч.